ก่อนหน้านี้มีอาการความดันโลหิตขึ้นสูงทั้งวัน เพลีย มึนๆหัว ปัสสาวะไม่บ่อยและสีเข้ม มีคนบอกว่าเพราะดื่มน้ำน้อย ทำให้เลือดข้น ก็เลยดื่มน้ำตอนนั้น ไปเยอะ อาการก็ดีขึ้น วันต่อมาพยายามดื่มน้ำมากขึ้น ดื่มตลอดทั้งวัน เกือบ 7-8 ขวดขนาด 600 ml เข้าห้องน้ำบ่อย แต่พอตกกลางคืนมีอาการนอนไม่หลับ เพลีย เหนื่อยง่าย มึนๆหัว แต่ความดันไม่เพิ่มขึ้นตอนวัด อยากทราบว่าเพราะดื่มน้ำมากไปหรือว่าอะไรครับ แล้วเราจะรู้ได้ยังไงว่าดื่มน้ำเพียงพอไม่มากเกินไปแล้ว? ขอบครับ
สวัสดีค่ะ ความดันโลหิตสูงนั้นอาจเกิดจาก ภาวะที่หลอดเลือดแข็งตัวและไม่ยืดหยุ่นซึ่งเป็นสาเหตุหลักในความดันโลหิตสูงในผู้สูงอายุ สาเหตุอื่นๆเช่น น้ำหนักตัวที่มากเกินไป ภาวะอ้วน หลอดเลือดที่ไตตีบ หลอดเลือดที่ทรวงอกตีบ เนื้องอกที่ต่อมหมวกไต ภาวะหยุดหายใจขณะหลับ ภาวะเมตาบอลิคที่เสียไปเป็นต้นการดื่มน้ำมากหรือน้อยเกินไปนั้น ส่งผลต่อความดันโลหิตได้น้อยมาก ยกเว้นเป็นกรณีที่อดน้ำจนมีอาการขาดน้ำ จนชีพจรเต้นเร็ว ความดันลงต่ำได้แนะนำควรไปตรวจที่รพ.เรื่องความดันโลหิตสูงอีกครั้ง หากอายุน้อยกว่า 35 ปี แพทย์อาจต้องส่งเลือดเพิ่มเติมเพื่อหาสาเหตุต่อไปในระหว่างนี้ดื่มน้ำประมาณวันละ 1-2 ลิตรก็เพียงพอค่ะ การดื่มน้ำมากเกินไป โดยเฉพาะก่อนนอน อาจทำให้ลุกขึ้นมาปัสสาวะบ่อยจนนอนไม่หลับและอ่อนเพลียได้ รับประทานอาหารที่มีประโยชน์ต่อสุขภาพ ออกกำลังกายอย่างสม่ำเสมอ ไม่สูบบุหรี่ และควบคุมน้ำหนักให้อยู่ในเกณฑ์ปกติ